紙牌遊戲係指用紙牌嚟玩嘅遊戲，經典例子有啤牌、橋牌、同埋uno等等。紙牌遊戲同圖板遊戲之間嘅分界線查實有些少含糊，好多時紙牌需要喺一個表面上玩，而有啲圖板遊戲又會運用紙牌。現代嘅遊戲設計界一般認為，兩者定義上嘅分別在於紙牌遊戲以紙牌做主導，而圖板遊戲比較重視玩家喺塊圖板上嘅位置，紙牌頂櫳係做輔助。